32歲麥明詩(Louisa)本月初與男友盛勁為(Keith)舉辦婚禮,正式成為圈內人人稱羨的夫妻檔!因為婚禮共舉辦了3場,因此新手人妻麥明詩的社交平台連日來都是婚禮的照片,雖然不少網民都十分樂意睇見婚禮嘅靚相,不過亦有人表示已經「睇到厭」。日前麥明詩就在社交平台分享了幾張新相,不過就竟然被網民串佢「終於結完婚」,更引嚟麥明詩以11字回應……
麥明詩連環開po感激品牌同朋友
榮升人妻的麥明詩除咗喺社交網站上分享婚宴的靚相外,亦向支持自己的品牌同朋友表達感謝之情。麥明詩在帖文中寫道:「Sorry真係唔想po咁多嘢阻住大家咁,只不過真係有唔少品牌同埋朋友要多謝番。」不過仍獲不少網民留言力撐:「自己IG使咩sorry。大部份有結婚嘅女士都會明白㗎啦,嗰啲唔明嘅人由佢啦!」、「我嫌睇唔夠啊!求洗板」、「post多幾百個都得,我哋睇得不知幾開心!」
麥明詩孖老公盛勁為齊賀Ming仔
麥明詩日前在社交平台上分享了與老公盛勁為一同支持Ming仔的po,更分享多張與在場藝人的合照!而Ming在亦在帖文下留言感謝麥明詩及盛勁為:「多謝明詩照顧,仲專登親自捧幾箱酒嚟」,睇得出麥明詩十分有心!
麥明詩被串「終於結完婚」
不過就有網民在麥明詩的帖文下表示:「終於結完婚肯講下其他嘢」,暗串麥明詩近期的連環婚禮po。而麥明詩本人更以11字高EQ回應:「其實未講完結婚,唞一唞先。」點知就有網民「加把口」稱「仲未結完」,麥明詩隨後就更正對方:「結完未po完」不過該網民亦表示結婚係開心事,就算日日po都冇問題!